CHAT MED ÖZLEM OG POUL: Læs eller genlæs læsernes chat om jobcentrene med Özlem Cekic og Poul Madsen her

Kan dit navn have betydning for, om du bliver inviteret til en jobsamtale eller aldrig hører noget?

Eller er det blot en hårdnakket myte, der kan bruges som undskyldning, når man skal forklare den markante forskel i beskæftigelsen for ikkevestlige personer sammenlignet med indfødte danskere.

Det blev forleden sat på prøve, da chefredaktør Poul Madsen og brobygger Özlem Cekic som en del af Ekstra Bladets projekt ’Job-gakgak i Nydanmark’ forsøgte at skaffe 24-årige Aya Walid et arbejde.

Efter to år i jobcenteret står hun til at overgå til kontanthjælp. Og hun frygter, at de mange hundrede ansøgninger, hun har sendt, er valgt fra på grund af hendes arabiske rødder. Hun har nemlig en uddannelse som designteknolog og viljen til at gøre alt for at skaffe et job. Alligevel er hun fortsat ledig.

Samme ansøgning blev sendt to gange. Den ene med Aya Walids navn og billede som afsender, den anden fra lyshårede Helle Fuusager. Se i videoen nedenfor hvad der så skete. Foto: Jakob Boserup.

- Vi kan jo gøre det, hvis du er med på det, at vi sender to ansøgninger. En i dit navn og en i vores journalist Helles. Og så ser vi, hvem der kommer til samtale.

- Det kunne være interessant at afprøve det, foreslår Poul Madsen ved det første besøg hos Aya.